Anugerah Bintang Popular Berita Harian ke-24

Anugerah Bintang Popular Berita Harian ke-24 adalah penganjuran majlis penganugerahan seniman tahunan kali ke-24 anjuran akhbar Berita Harian. Majlis ini dilangsungkan di Arena of Stars, Genting Highlands pada 3 April 2011 dengan bertemakan "Puncak Kegemilangan". Siaran langsung bagi majlis ini dikendalikan oleh TV3, Hot FM dan khidmat penstriman video melalui laman web rasminya. Majlis bermula dari jam 9 hingga 12 malam. Penganjur telah memilih gandingan Zizan Razak, Raja Azura dan Sharifah Shahirah sebagai pengacara majlis.

Penganugerahan ABPBH 2010 dikuasai oleh pelakon Shaheizy Sam yang menjulang anugerah Bintang Paling Popular 2010 dengan meraih 126,168 undi daripada kesemua 16 kategori yang diundi oleh peminat hiburan tanah air.

Maklumat am
ABPBH 2010 dilancarkan pada 23 November 2010, apabila diumumkan bahawa kira-kira 600 orang seniman telah disenaraikan sebagai calon awal untuk 16 kategori dalam borang undian untuk diisi oleh pembaca Berita Harian sebelum 30 Disember.
Pusingan kedua undian ABP 2010 bermula dengan pengumuman calon-calon 5 Teratas untuk setiap kategori pada 12 Januari 2011, diikuti oleh penyiaran borang pencalonan akhir dan talian mengundi secara SMS untuk para pembaca memilih seniman kegemaran mereka pada 17 Januari hingga 13 Mac 2011.

Sementara itu, penganjur ABPBH tidak lupa mengadakan Jelajah ABP untuk mempromosikan acara penganugerahan ini sambil mengadakan pertandingan pencarian bakat "Bintang Idola Berita Harian" di SACC Mall, Shah Alam (19 dan 20 Februari), Kuantan Parade (26 dan 27 Februari), The Mall, Kuala Lumpur (5 dan 6 Mac), Village Mall, Sungai Petani (11 dan 12 Mac), Kompleks Pasir Gudang (19 dan 20 Mac) dan Klang Parade (25–27 Mac). Hasil jelajah ini, mereka mencari juaras Bintang Idola, iaitu Mohd Azhar Osman yang turut menjadi salah seorang penyampai di majlis ABP 2010.

Anugerah Bintang Paling Popular 2010, Shaheizy Sam, membawa pulang hadiah bernilai RM 310 ribu, termasuk kenderaan Nissan Teana 2.0 berharga RM 133,400 tajaan Edaran Tan Chong Motor Sdn. Bhd., aksesori mutiara putih koleksi Primadona Klasik tajaan Rafflesia/Mandalay bernilai RM 180,000.

Persembahan
Persembahan pembuka:
Azlan & The Typewriter – "Jeritan Batinku"
Ning Baizura dan Farhan – "Asmara"
Adira – "Bunyi Gitar" (diakhiri oleh keempat-empat mereka menyanyi bersama)
Hujan – "Muda"
Ana Raffali, Altimet, Danie Hasbullah – "Kalau Berpacaran"
Nabil, Along, Johan, Angah, Zizan Razak – "Pak Hitam", "Hore Hore"
Anuar Zain – "Sedetik Lebih"
Yuna – "Gadis Semasa", "Dan Sebenarnya", "Penakut"
Alyah, Baby Shima, Ella – "Dua Insan Bercinta", "Permata Biru", "Kesal", "Gemilang"
Persembahan penutup: Siti Nurhaliza – "Bukan Cinta Biasa"

Penyampai hadiah
Shahz Jaszle, Sharnaaz Ahmad, Aeril Zafrel, Kamal Adli: Artis Duo/Berkumpulan Popular, Pelakon TV Wanita Popular
AG dan Suraya (penyampai Hot FM), Azhar Osman (Juara Bintang Idola Berita Harian 2010): Penyampai Radio Lelaki Popular, Artis Komedi Wanita Popular
Ashraf Muslim, Shahir: Artis Nasyid Popular
Fasha Sandha, Fizz Fairuz, Sharifah Zarina: Pengacara TV Lelaki Popular, Artis Baru Lelaki Popular
Dynas Mokhtar, Jehan Miskin, Irma Hasmie: Penyampai Radio Wanita Popular, Pelakon TV Lelaki Popular
Aida Aris, Sheera Iskandar, Aida Khalida: Penyampai TV Wanita Popular, Pelakon Komedi Lelaki Popular
Juliana Evans, Hans Isaac, Natasha Hudson: Penyanyi Lelaki Popular, Pelakon Filem Wanita Popular
Raja Azmi, Rita Rudaini, Ahmad Idham: Artis Baru Wanita Popular, Pelakon Filem Lelaki Popular
Faizal Tahir, Anita Sarawak: Penyanyi Wanita Popular
Usop Wilcha, Johan, Zizan Razak, Raja Azura & Sharifah Shahirah: Bintang Paling Popular

Calon dan pemenang

Rujukan

Pautan luar

2011 di Malaysia
2011